Om Terje Tvedts nye verdenshistorie

Jeg mener den er nyskapende. Jeg synes den er oversiktlig og spennende fordi du ikke bare forteller om de avslutta hendelsene, men også hvordan disse hendelsene gjennnom tida er blitt tolka, brukt og misbrukt.

Du avkler og utfordrer dogmer som sperrer for innsyn og fornuftige politiske handlinger. Dette verket en port alle må passere som vil henge med videre.

Jeg oppfatter boka som et forsvar for historiefaget. Seirerherrene skriver historie, taperne skriver historie, men de tolker den partisk. Det er historikerne som fagpersoner som har kompetansen og metodene til trekke de mest fruktbare teorier (hypoteser?) ut fra det historiske stoffet på en vitenskpelig måte.

Noen vil si at du har på «vannbriller» (dykkerbriller) og at du derfor leiter fram det som bekrefter dine hypoteser og skjuler det som ikke gjør det. Ingen vil benekte at tilgang og utnyttelse av ferskvannsressurser er fundamentalt for ethvert menneskelig samfunn, men si at du undervurderer andre fysiske faktorer (utnyttelse av mineraler osv osv.)

Dine nye teorier om den første fasen i den industrielle revolusjonen, har jeg ikke lest noen annet sted. Her vil du selvsagt også møte motstand.

Jeg synes språket i boka var bedre enn i «Det internasjonale gjennombruddet» og bedre disponert enn i min favoritt til nå – boka om Nilen. Lesbarheten er bedre.

Tror det er viktig i markedføringa å få fram at dette er mye mer enn foredragene i sist høst og programmene i Verdibørsen.

Spent på anmeldelser. Den bør oversettes.

Øyvind